b'\n_START_ARTICLE_\nVIA Technologies\n_START_PARAGRAPH_\nVIA Technologies je poznati proizvo\xc4\x91a\xc4\x8d ra\xc4\x8dunalnih chipseta i procesora koji se nalazi u vlasni\xc5\xa1tvu kompanije Formosa Plastics Group.\n_START_SECTION_\nPovijest kompanije\n_START_PARAGRAPH_\nVIA Tehnologies je osnovana 1987. godine od strane biv\xc5\xa1eg zaposlenika Intela Wen Chi Chena. Kompanija je dobila ime po skra\xc4\x87enici engleskih rije\xc4\x8di Very Innovative Architecture. Pet godina nakon osnivanja sjedi\xc5\xa1te VIA je preseljeno iz Silicijske doline, SAD u Taipei prestolnicu Taiwana._NEWLINE_Izme\xc4\x91u 1992. i 1996. godine napredak ove kompanije postaje jasan po\xc5\xa1to je pozvana da bude jedan od suradnika u osnivanju novog PC standarda ili preciznije PCIa. Ipak zlatno doba od VIA Tehnologies \xc4\x87e zapo\xc4\x8deti tek 1999. godine kada Intel \xc4\x8dini krivi korak napu\xc5\xa1tanjem SDRam memorije. U tom trenutku ve\xc4\x87i broj proizvo\xc4\x91a\xc4\x8da mati\xc4\x8dnih plo\xc4\x8da i kupaca okrenuti \xc4\x87e se od Intela i skupe RDRAM memorije prema ovoj kompaniji i njenim chipsetima koji \xc4\x87e pru\xc5\xbeiti podr\xc5\xa1ku za SDRam memoriju brzine 133 Mhz._NEWLINE_Koriste\xc4\x87i novoste\xc4\x8deno bogatstvo ste\xc4\x8deno tim uspjehom kompanija \xc4\x87e 1999. godine kupiti proizvo\xc4\x91a\xc4\x8de procesora Centaur Technology i Cyrix. Tom kupovinom ona \xc4\x87e dobiti pravo za proizvodnju serije procesora Winchip i Cyrix MII. Kako se dizajnerski tim Cyrix-a raspao prije kupovine VIA Technologies je odlu\xc4\x8dio da po\xc4\x8dne usavr\xc5\xa1avati Winchip seriju procesora i potom ju prodavati pod marketin\xc5\xa1ki puno popularnijim imenom Cyrix III, a potom pod imenom C3 i C7. Bez obzira na neuspjeh tih proizvoda VIA je nastavila s kupovinama tako da 2001. godine kupuje kompaniju S3 Graphics koja se bavi proizvodnjom grafi\xc4\x8dkih kartica kako bi usavr\xc5\xa1ila svoja integrirana rje\xc5\xa1enja._NEWLINE_Prestankom kori\xc5\xa1tenja SDRam memorije u ra\xc4\x8dunalima zna\xc4\x8daj ove kompanije se po\xc4\x8deo smanjivati i ona se po\xc4\x8dinje okretati tr\xc5\xbei\xc5\xa1tu koje tra\xc5\xbei procesore koji koriste \xc5\xa1to manju koli\xc4\x8dinu energije u \xc4\x8demu su procesori C3 i C7 bili tr\xc5\xbei\xc5\xa1ni pobjednici._NEWLINE_Na tr\xc5\xbei\xc5\xa1tu chipseta VIA Technologies je pala na nisko \xc4\x8detvrto mjesto nakon \xc5\xa1to ju je i NVIDIA prestigla nforce 2 chipsetom jo\xc5\xa1 2002. godine. Tijekom posljednje dvije godine zbog neizdavanja novih chipseta (osim reizdavanja novih obrada starih) VIA je definitivno izgubila i ovu tr\xc5\xbei\xc5\xa1nu utakmicu ostaju\xc4\x87i jedino kao best buy u kategoriji chipseta koji podr\xc5\xbeavaju danas zastario Windows 98 po\xc5\xa1to su ga svi drugi ja\xc4\x8di igra\xc4\x8di (Intel, AMD, Nvidia) odavno prestali podr\xc5\xbeavati.'